En omlegging av parken ble vedtatt tidlig i 1960-årene, men fortsatt i 1969 var det ikke klart når gjennomføringen ville bli prioritert. Første del kom i 1981 med basseng til skulpturgruppen, mens omleggingen av noe av Møllers gate øst for kirken til park, omlegging av stiene, beskjæring av lindetrærne og planting av kirsebærtrær ved bassenget ble utført i 1986. I 1987 ble så Langes gate mellom kirken og parken stengt, og arealet ble park, slik at parken øket fra fire til åtte dekar.